Ευδοξία Σακελλαροπούλου

Σ.Ε.Ε. 1ης Ενότητας Σχολικών Μονάδων

ΠΕ.Κ.Ε.Σ. Ηπείρου

**ΕΝΔΕΙΚΤΙΚΑ:**

**ΕΝΗΜΕΡΩΣΗ ΠΡΟΣ ΤΟΥΣ ΓΟΝΕΙΣ ΚΑΙ ΤΟΥΣ ΚΗΔΕΜΟΝΕΣ**

(όνομα ή και άλλα στοιχεία του σχολείου, π.χ. τηλέφωνο επικοινωνίας, e-mail κ.ο.κ.)

**Κανονισμός του Σχολείου για την προστασία από την Πανδημία κατά τη διάρκεια της λειτουργίας του!**

1. *ΧΡΗΣΗ ΜΑΣΚΑΣ*

Η χρήση της μάσκας καθίσταται υποχρεωτική σε όλους τους εσωτερικούς χώρους, και στους εξωτερικούς όπου υπάρχει συγχρωτισμός, καθώς και στα μέσα μεταφοράς μαθητών (Ανακοινώσεις ΥΠΠΑΙΘ για το άνοιγμα των σχολείων, 1-11-2020).

*2. ΕΝΗΜΕΡΩΣΗ ΚΑΙ ΟΔΗΓΙΕΣ*

Επικαιροποιημένες οδηγίες που θα σταλούν στα σχολεία, οι οποίες θα δημοσιευθούν επίσης στον ισότοπο του ΥΠΑΙΘ. Έχει δρομολογηθεί και η συνεργασία με τον Πανελλήνιο Ιατρικό Σύλλογο, στο πλαίσιο της οποίας γιατροί θα επισκέπτονται τα σχολεία για να εξηγήσουν τα μέτρα προστασίας και πρόληψης και βεβαίως την ενδεδειγμένη χρήση της μάσκας (Ανακοινώσεις ΥΠΠΑΙΘ για το άνοιγμα των σχολείων, 1-11-2020).

*3. ΔΕΙΓΜΑΤΟΛΗΠΤΙΚΟΙ ΕΛΕΓΧΟΙ ΑΠΟ ΕΟΔΥ ΣΤΑ ΣΧΟΛΕΙΑ*

Σε περιπτώσεις που χρήζουν επέμβασης (Ανακοινώσεις ΥΠΠΑΙΘ για το άνοιγμα των σχολείων, 1-11-2020).

*4. ΔΙΑΦΟΡΕΤΙΚΑ ΔΙΑΛΕΙΜΜΑΤΑ*

Με στόχο τον περιορισμό του συγχρωτισμού μεταξύ μαθητικών ομάδων (Ανακοινώσεις ΥΠΠΑΙΘ για το άνοιγμα των σχολείων, 1-11-2020).

*5. ΠΡΟΣΑΡΜΟΣΜΕΝΗ ΛΕΙΤΟΥΡΓΙΑ ΚΥΛΙΚΕΙΩΝ*

*Η επιτροπή έχει ήδη δώσει οδηγίες για την προσαρμοσμένη λειτουργία των κυλικείων* (Ανακοινώσεις ΥΠΠΑΙΘ για το άνοιγμα των σχολείων, 1-11-2020).

*.*

*6. ΣΧΟΛΙΚΟΙ ΕΟΡΤΑΣΜΟΙ ΜΕ ΜΕΤΡΑ*

Εντός κάθε σχολικού τμήματος (Ανακοινώσεις ΥΠΠΑΙΘ για το άνοιγμα των σχολείων, 1-11-2020).

*7. ΜΗ ΠΡΑΓΜΑΤΟΠΟΙΗΣΗ ΕΚΔΡΟΜΩΝ/*

*ΕΠΙΣΚΕΨΕΙΣ ΚΑΙ ΠΕΡΙΠΑΤΟΙ ΑΝΑ ΤΜΗΜΑ*

Οι επισκέψεις (π.χ. σε μουσεία, δημόσια κτήρια) θα πραγματοποιούνται ανά τμήμα (Ανακοινώσεις ΥΠΠΑΙΘ για το άνοιγμα των σχολείων, 1-11-2020).

*8. ΑΘΛΗΜΑΤΑ*

*-* Προβλέπονται μικρές, σταθερές ομάδες για τα ομαδικά παιχνίδια.

- Δεν θα πραγματοποιηθούν τα σχολικά πρωταθλήματα (Ανακοινώσεις ΥΠΠΑΙΘ για το άνοιγμα των σχολείων, 1-11-2020).

*9. ΑΙΘΟΥΣΑ ΠΛΗΡΟΦΟΡΙΚΗΣ*

*Καθαρισμός πληκτρολογίου και ποντικιού.* (Ανακοινώσεις ΥΠΠΑΙΘ για το άνοιγμα των σχολείων, 1-11-2020).

*10. ΕΝΘΑΡΡΥΝΣΗ ΤΩΝ ΠΑΙΔΙΩΝ ΝΑ ΑΚΟΛΟΥΘΟΥΝ ΤΙΣ ΟΔΗΓΙΕΣ ΤΟΥ ΕΟΔΥ ΠΟΥ ΕΙΝΑΙ ΑΝΑΡΤΗΜΕΝΕΣ ΣΤΟ ΣΧΟΛΕΙΟ ΚΑΙ ΝΑ ΕΦΑΡΜΟΖΟΥΝ ΤΑ ΜΕΤΡΑ ΥΓΙΕΙΝΗΣ:*

* Ενθαρρύνετε τα παιδιάνα αποφεύγουν τη στενή επαφή με άτομα που παρουσιάζουν συμπτώματα του ιού και να κρατούν αποστάσεις από τους ηλικιωμένους ή τα ευάλωτα άτομα της οικογένειας.
* Να βήχουν και να φτερνίζονται στον αγκώνα τους ή σε ένα χαρτομάντιλο το οποίο θα πετούν αμέσως σε κάδο απορριμμάτων.
* Να πλένουν συχνά τα χέρια τους με σαπούνι και νερό για τουλάχιστον 20 δευτερόλεπτα **ειδικά πριν τη λήψη φαγητού και μετά τη χρήση της τουαλέτας.**

(Εθνικός Οργανισμός Δημόσιας Υγείας)

*11. ΠΑΡΑΜΟΝΗ ΤΩΝ ΠΑΙΔΙΩΝ ΣΤΟ ΣΠΙΤΙ ΑΝ ΝΙΩΘΟΥΝ ΑΡΡΩΣΤΑ:*

Επικοινωνήστε άμεσα με γιατρό της πρωτοβάθμιας φροντίδας υγείας, κατά προτίμηση με γιατρό που παρακολουθεί συστηματικά τα παιδιά, και ενημερώστε το σχολείο (Εθνικός Οργανισμός Δημόσιας Υγείας)

*12. ΑΠΟΘΑΡΡΥΝΣΗ ΤΩΝ ΠΑΙΔΙΩΝ ΝΑ ΣΥΝΩΣΤΙΖΟΝΤΑΙ:*

Αποθαρρύνετε τα παιδιά να συνωστίζονται σε κλειστούς χώρους με πολλά άτομα (Εθνικός Οργανισμός Δημόσιας Υγείας)

*13. ΑΠΟΦΥΓΗ ΧΡΗΣΗΣ ΚΟΙΝΟΥ ΕΞΟΠΛΙΣΜΟΥ*

Είναι πολύ σημαντικό να καταλάβουν τα παιδιά ότι δεν πρέπει να μοιράζονται αντικείμενα με τους συμμαθητές μας. Γι’ αυτόν τον λόγο:

* Πριν ξεκινήσουν το πρωί από το σπίτι πρέπει να έχουμε φροντίσει να έχουν όλα αυτά που χρειάζονται για τη συγκεκριμένη ημέρα στο σχολείο
* Δεν δανείζονται και δεν δανείζουν αντικείμενα ,όπως στυλό, μολύβια, γόμες, κασετίνες, τετράδια, χαρτάκια κ.ά.
* Τα παιδιά ΔΕΝ πρέπει να φέρνουν μαζί τους παιχνίδια στο σχολείο (π.χ. μπάλες, κούκλες κλπ.).
* Στον πίνακα γράφει ο δάσκαλος με υλικά που θα χρησιμοποιεί μόνο εκείνος.
* Η διόρθωση των εργασιών γίνεται προφορικά, με αναγραφή των ενδεδειγμένων απαντήσεων στον πίνακα ή όπου αλλού κρίνει ο εκπαιδευτικός, με κριτήρια αυτοαξιολόγησης κ.ο.κ.

*13. ΧΡΗΣΗ ΑΤΟΜΙΚΟΥ ΠΑΓΟΥΡΙΟΥ ΓΙΑ ΝΕΡΟ*

Αποφυγή ανταλλαγής μπουκαλιών, ποτηριών, επαφής στόματος με τη βρύση. Μειώνοντας τη χρήση πλαστικού, υιοθετούμε και μία φιλοπεριβαλλοντική λύση. (Ανακοινώσεις ΥΠΠΑΙΘ για το άνοιγμα των σχολείων, 1-11-2020).

*14. ΕΙΣΟΔΟΣ ΓΟΝΕΩΝ ΚΑΙ ΚΗΔΕΜΟΝΩΝ ΣΤΟ ΣΧΟΛΕΙΟ*

* Tο καθημερινό ημερήσιο σχολικό πρόγραμμα αρχίζει με την προσέλευση των μαθητών στο χώρο του σχολείου την ώρα που προβλέπεται στο ΕΩΠ. Στο Δημοτικό Σχολείο οι υπεύθυνοι εκπαιδευτικοί εφημερίας υποδέχονται τους μαθητές στην είσοδο του σχολείου και οι γονείς-συνοδοί αποχωρούν. Κατά τη διάρκεια του χρόνου της προσέλευσης των μαθητών δεν παρευρίσκεται χωρίς άδεια στο χώρο του σχολείου κανείς εκτός των μαθητών και των εκπαιδευτικών.
* Με σκοπό να εξασφαλίζεται η ασφάλεια των μαθητών και να αποτρέπεται η αναίτια είσοδος και έξοδος αυτών από τον προαύλιο χώρο του σχολείου, καθώς και η είσοδος ατόμων που ουδεμία σχέση έχουν με τη λειτουργία του, οι θύρες εισόδου-εξόδου στο χώρο του σχολείου παραμένουν κλειστές κατά τη διάρκεια της λειτουργίας του με ευθύνη των Διευθυντών ή Προϊσταμένων των δημοτικών σχολείων. Κανένα άτομο πλην των εκπαιδευτικών δε μπορεί να παραμένει εντός του σχολικού χώρου κατά τη διάρκεια λειτουργίας της σχολικής μονάδας, συμπεριλαμβανομένων και των μελών του Διοικητικού Συμβουλίου του Συλλόγου Γονέων και Κηδεμόνων, ανεξάρτητα αν τους έχει διατεθεί ή όχι ειδικός χώρος για τις συνεδριάσεις τους. (Άρθρο 18 - Προεδρικό Διάταγμα 79/2017 - Έναρξη Ημερήσιου Προγράμματος Προσέλευση - Αποχώρηση μαθητών Ασφάλεια μαθητών)
* Η επικοινωνία γονέων-εκπαιδευτικών θα γίνεται με τρόπο που θα καθοριστεί από το σχολείο (π.χ. e-mail, τηλέφωνο, διαδικτυακά κ.ο.κ.) και θα ανακοινωθεί σύντομα στους γονείς και κηδεμόνες των παιδιών.

Για περισσότερες πληροφορίες, υποστήριξη ή παρέμβαση μπορείτε να απευθυνθείτε στην ειδική ομάδα επιστημόνων του ΕΟΔΥ :

Για ιατρική υποστήριξη και παρέμβαση: 210 5212054, 210 5212056, 2105212058

Για ψυχολογική υποστήριξη και παρέμβαση: 215 215 6060

